Homo floresiensis

Homo floresiensis (eller Flores-mennesket) er navnet på en lille hominin i Homo-slægten fundet på øen Flores i Indonesien. Fundet blev gjort af antropologen Peter Brown og hans medarbejdere i september 2003 i Liang Bua-hulen lidt nord for byen Ruteng. Homo floresiensis anvendte avancerede stenredskaber og jagede bl.a. dværgelefanter. Det menes at nedstamme fra fortidsmennesket Homo erectus.

Flores-mennesket uddøde muligvis ved et vulkanudbrud for ca. 12.000 år siden og kan have levet sammen med moderne mennesker. Da Homo floresiensis blev omtalt i pressen, brugtes betegnelsen hobbitter i nogle af de første artikler.

Ø-forårsaget dværgvækst 
Dværgvækst hos en art kan ses hos populationer, der er isolerede på f.eks. øer, og Flores-mennesket er et eksempel på dette.

I 2008 blev rapporteret om knoglefund i øriget Palau i Stillehavet nord for Indonesien, og som for Flores-fundet var der også tale om små mennesker. De er blevet begravet for 900 til 2.900 år siden. Deres kranier er beskrevet som dobbelt så store som Flores-menneskets.

Debat om Flores-mennesket som selvstændig art 
Betegnelsen som art inden for Homo-slægten bygger på fundet af skelettet benævnt "LB1", der blev offentliggjort i oktober 2004 i tidsskriftet Nature. Der har siden hersket en debat i forskerkredse, om dette nu virkelig var en selvstændig art, en race af nutidsmennesket eller blot et enkelt eksempel på en pusling (lille menneske). Debatten er fortsat ikke afklaret, da man ikke har ret mange fund fra den tid. En nyere evaluering af fundet i 2004 foretaget af blandt andet forskeren Robert Eckhardt er nået frem til, at skelettet LB1 er et misdannet individ, der led af mikroencefali og henviser til ansigtets asymmetri. Et andet forhold, der taler mod Flores-mennesket som en selvstændig art, er Flores' geografiske forhold, der sandsynliggør, at der har været adskillige indvandringer af mennesker på øen.

I oktober 2005 blev der dog rapporteret om et nyt skelet fundet i 2004 i den samme hule, og det understøtter teorien om, at de små mennesker er repræsentative for menneskearten og ikke blot misdannede enkeltindivider. Yderligere fund blev gjort i 2014. Også en
anden undersøgelse er kommet frem til, at Flores-mennesket nok er "normalt" og ikke lider af mikroencefali. I dette studie var 9 mikroencefaliske og 10 normale kranier blevet CT-skannet, og da deres hjernehulrum blev sammenlignet med LB1, stemte Flores-mennesket mest overens med de normale. Senere fund i 2008 og 2014 af tilsvarende skeletdele tyder også på, at der ikke har været tale om misdannede individer.

En nyere statistisk undersøgelse af kraniets karakteristika er desuden kommet frem til, at kraniet har mere til fælles med Homo habilis og i særlig grad Homo erectus sensu lato, frem for med det moderne menneske.

Kilder/referencer

Eksterne henvisninger 
 March 04 2005 Tiny 'hobbit' was clever, skull shows Citat: "...CAT scans...They said further study of the skull of the creature, nicknamed "the Hobbit" after a literary character, showed it clearly was a normal adult of its species, not a mutant or diseased specimen, as some critics have alleged..."Hobbit's" brain case showed it was related to Homo erectus..."
 November 06 2004, iol: 'Flores man not a new species' Citat: "...It is not a new species. It is a sub-species of homo sapiens classified under the Austrolomelanesid race...the new skeleton sounded remarkably similar to the Ebu Gogo, strange hairy little people that legend says lived on Flores..."
 December 26 2004, iol: Indonesian 'hobbit' legends may be factual Citat: "..."They had these big eyes, hair all over their body and spoke in a strange language," said Kua...Jacob, who is currently studying the fossils, says he believed the skull belonged to a human being suffering from a rare brain-shrinking disorder..."
 Press release from University of New England, Australia, where Profs. Morwood and Brown are Associate Professors.
 Coverage in News @ Nature (does not include the scientific paper)
 Scientific American Interview with Professor Brown
 National Geographic: "Hobbit" Discovered: Tiny Human Ancestor Found in Asia
 BBC News story: 'Hobbit' joins human family tree
 New Scientist article
 New 'Hobbit' disease link claim

Homo-slægten
Pleistocæn
Homo erectus